BSE
రుతుపవనాలు, ఐపిఒలే కీలకం
ముంబయి,జూన్‌ 19: దేశీయ స్టాక్‌ మార్కెట్లు వచ్చేవారం రుతుపవనాల కదలికలపైనే ఆధారపడి కొనసాగుతాయని అంచనా. ఇప్పటికే అంచనాలకు అనుగుణంగా వర్షపాతం దేశంలోని పలు ప్రాంతాలకు తాకింది. 96శాతం సాధారణ సగటు అంచనావేసిన వాతావరణశాఖ ఆ తర్వాత 98శాతానికి సవరించింది. దేశ వ్యవసాయ రంగానికి అత్యంత సానుకూల అంశంకాగా జిడిపి వృద్ధికి దోహదంచేస్తుంది. గీనితో గత వారం ప్రపంచ వ్యాప్తంగా మిశ్రమధోరణి కనిపించినా దేశీయ మార్కెట్లు సానుకూలంగానే కొనసాగాయి. వచ్చే వారి ఇన్వెస్టర్లు ఎక్కువగా ప్రైమరీ మార్కెట్లపై దృష్టి పెడారని అంచనా. మార్కెట్లు మరోసారి పునరేకీకరణ దిశగా కొనసాగుతుంది.
ఫార్మాసంస్థ ఎరిస్‌ లైఫ్‌ సైన్సెస్‌ ఐపిఒ మంగళవారం ముగుస్తుంది. తేజాస్‌ నెట్‌వర్క్‌ పబ్లిక్‌ ఇష్యూ ఇప్పటికే ముగిసింది. ఎరిస్‌ లైఫ్‌ ఐపిఒకి ధరలు 600-603కాగా 2.88 కోట్ల షేర్లను విక్రయానికి ఉంచింది. ఇదేబాటలో సిడిఎస్‌ ఎల్‌ పబ్లిక్‌ ఇష్యూ సోమవారం ప్రారంభం అవుతుం ది. ఇష్యూకి ధరల శ్రేని 167-170 కాగా 1.8 కోట్ల షేర్లను జిటిపిఎల్‌ అమ్మకానికి పెట్టింది. గత వారంలో అమెరికా ఫెడ్‌రిజయ్వి పావుశాతం వడ్డీరేటు పెంచిం ది. ఫెడ్‌ఫండ్స్‌రేటు 1-1.25శాతానికి చేర్చింది. గత వారం మొత్తం అమ్మకాలకే ప్రాధాన్యతనిచ్చిన ఎఫ్‌పిఐ లు పెట్టుబడుల విషయంలో ఎలా స్పందిస్తారన్న అం శం కీలకం అవుతుందని మార్కెట్‌ వర్గాలు వెల్లడించాయి.
దేశీయ ఫండ్స్‌ భారీ కొనుగోళ్లతో మార్కెట్లను ఆదుకుంటూ వస్తున్నవషయం తెలిసిందే. మరోవైపు డాలరుతో రూపాయి కదలికలు,ముడిచమురుధరలు సైతం సెంటిమెంట్‌పై ప్రభావం చూపిస్తాయి. వచ్చే వారం మధ్యలో యూరోపియన్‌ సెంట్రల్‌ బ్యాంకు పాలసీయేతరమైన అంశాలపై సమావేశం నిర్వహిస్తుంది. అమెరికా గృహవిక్రయ గణాంకాలు, జపాన్‌ తయారీ రంగం, యూరోజోన్‌ తయారీ, సేవలరంగ గణాంకాలు సైతం విడుదలవుతాయి. వీటన్నింటితో పాటు విదేశీ మార్కెట్లలో నెలకొనే ధోరణులు సైతం మార్కెట్లను ప్రభావితం చేస్తాయని అంచనా.